CELEX: 32014D0089
Language: hu
Date: 2014-02-14 00:00:00
Title: 2014/89/EU: A Bizottság végrehajtási határozata ( 2014. február 14. ) a 2007/59/EK európai parlamenti és tanácsi irányelvben meghatározott igazgatási együttműködési kötelezettségnek a belső piaci információs rendszer igénybevételével történő végrehajtására irányuló kísérleti projektről  EGT-vonatkozású szöveg

15.2.2014   
            
            
               HU
            
            
               Az Európai Unió Hivatalos Lapja
            
            
               L 45/36
            
         
      A BIZOTTSÁG VÉGREHAJTÁSI HATÁROZATA
   
   (2014. február 14.)
   a 2007/59/EK európai parlamenti és tanácsi irányelvben meghatározott igazgatási együttműködési kötelezettségnek a belső piaci információs rendszer igénybevételével történő végrehajtására irányuló kísérleti projektről
   (EGT-vonatkozású szöveg)
   (2014/89/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piaci információs rendszer keretében történő igazgatási együttműködésről és a 2008/49/EK bizottsági határozat hatályon kívül helyezéséről szóló, 2012. október 25-i 1024/2012/EU európai parlamenti és tanácsi rendeletre (1) (az IMI-rendelet) és különösen annak 4. cikke (1) bekezdésére,
   mivel:
   
               (1)
            
            
               A hivatalosan az IMI-rendelet által létrehozott belső piaci információs rendszer (a továbbiakban: az IMI) a Bizottság által a tagállamok közreműködésével együtt kidolgozott, az interneten keresztül elérhető szoftveralkalmazás, amelynek célja, hogy a határokon átnyúló információcserét és a kölcsönös segítségnyújtást megkönnyítő, központosított kommunikációs mechanizmus biztosításával segítséget nyújtson a tagállamoknak a belső piaccal összefüggő uniós jogi aktusokban az információcserére vonatkozó követelmények gyakorlati végrehajtásához.
            
         
               (2)
            
            
               A 2007/59/EK európai parlamenti és tanácsi irányelv (2) a tagállami szabályok különbségeinek feloldása céljából meghatároz bizonyos közös szabályokat a mozdonyvezetők minősítésére vonatkozóan, hozzájárulva ezáltal a munkavállalók szabad mozgására, a letelepedés szabadságára és a szolgáltatásnyújtás szabadságára vonatkozó uniós politikák céljainak a közös közlekedéspolitikával összefüggésben történő megvalósításához a mozdonyvezetők tagállamok közötti mozgásának megkönnyítése érdekében. Ennek többek között részét képezi a mozdonyvezetői engedélyek és tanúsítványok nemzeti nyilvántartásainak összekapcsolása.
            
         
               (3)
            
            
               A 881/2004/EK európai parlamenti és tanácsi rendelettel (3) létrehozott Európai Vasúti Ügynökség feladata, hogy támogassa a Bizottságot a vasúti átjárhatóságra és biztonságra vonatkozó összehangolt uniós megközelítés alkalmazásában.
            
         
               (4)
            
            
               Az Európai Vasúti Ügynökség által a mozdonyvezetői engedélyek és kiegészítő tanúsítványok átjárható nyilvántartásairól készített és 2013. április 2-án elfogadott megvalósíthatósági tanulmány szerint az IMI alkalmas eszköz az engedélyek nemzeti nyilvántartásai közötti információcsere megvalósítására, és a tanulmány javaslatot fogalmazott meg egy kísérleti projekt elindítására.
            
         
               (5)
            
            
               A 2010/17/EK bizottsági határozat (4) értelmében az Európai Vasúti Ügynökség felelős a kísérleti projekt nyomon követéséért és az arra vonatkozó jelentéstételért. Az IMI-rendelet előírása alapján a Bizottságnak értékelést kell készítenie a kísérleti projekt eredményéről.
            
         
               (6)
            
            
               Az e határozatban előírt intézkedések összhangban vannak a belső piaci információs rendszer bizottságának véleményével,
            
         ELFOGADTA EZT A HATÁROZATOT:
   1. cikk
   A kísérleti projekt tárgya és célkitűzései
   A belső piaci információs rendszernek (a továbbiakban: IMI) az alábbi 4. és 5. cikkben felsorolt rendelkezések végrehajtása szempontjából értelmezett hatékonyságának tesztelése érdekében a Bizottság kísérleti projektet hajt végre.
   2. cikk
   Illetékes hatóságok
   E határozat alkalmazásában a tagállami hatóságok a 2004/49/EK európai parlamenti és tanácsi irányelv (5) 16. cikkében említett hatóságok (a továbbiakban: illetékes hatóságok).
   3. cikk
   Nyomon követés és jelentéstétel
   Az Európai Vasúti Ügynökségnek a 2010/17/EK határozat 3. cikkének (2) bekezdése szerinti nyomonkövetési és jelentési feladatai ellátásához a Bizottság az IMI használatával kapcsolatos statisztikai adatokat és információkat bocsát az Ügynökség rendelkezésére.
   4. cikk
   Az illetékes hatóságok közötti közigazgatási együttműködés
   (1)   A kísérleti projekt céljaival összefüggésben az IMI az alábbi rendelkezésekben meghatározott információknak az illetékes hatóságok közötti cseréje céljából vehető igénybe:
   
               a)
            
            
               a 2007/59/EK irányelv 22. cikke (1) bekezdésének b) pontja a 2010/17/EK határozat I. mellékletének 4. és 5. pontjával összefüggésben;
            
         
               b)
            
            
               a 2007/59/EK irányelv 29. cikkének (2) bekezdése;
            
         
               c)
            
            
               a 2007/59/EK irányelv 29. cikkének (3) bekezdése;
            
         
               d)
            
            
               a 2007/59/EK irányelv 29. cikke (4) bekezdésének b) pontja a további vizsgálatra vagy felfüggesztésre irányuló kérelmek tekintetében.
            
         (2)   Az (1) bekezdés szerinti közigazgatási együttműködés végrehajtása az I. mellékletben meghatározott eljárásnak megfelelően történik.
   5. cikk
   Közigazgatási együttműködés az illetékes hatóságok és a Bizottság között
   (1)   A kísérleti projekt céljaival összefüggésben az IMI az alábbi rendelkezésekben meghatározott információknak az illetékes hatóságok közötti, valamint az illetékes hatóságok és a Bizottság közötti cseréje céljából vehető igénybe:
   
               a)
            
            
               a 2007/59/EK irányelv 29. cikke (4) bekezdésének b) pontja a Bizottság és más illetékes hatóságok tájékoztatása céljából;
            
         
               b)
            
            
               a 2007/59/EK irányelv 29. cikke (4) bekezdésének c) pontja a Bizottság és más illetékes hatóságok tájékoztatása céljából;
            
         
               c)
            
            
               a 2007/59/EK irányelv 29. cikke (4) bekezdésének második albekezdése a Bizottság és más illetékes hatóságok tájékoztatása céljából;
            
         
               d)
            
            
               a 2007/59/EK irányelv 29. cikkének (5) bekezdése a Bizottság elé utalás céljából.
            
         (2)   Az (1) bekezdés szerinti közigazgatási együttműködés végrehajtása a II. mellékletben meghatározott eljárásnak megfelelően történik.
   6. cikk
   Értékelés
   (1)   Az 1. cikkben meghatározott cél elérésének vizsgálata céljából a Bizottság elvégzi a kísérleti projekt értékelését, és legkésőbb három évvel a kísérleti projekt elindítását követően jelentést nyújt be az Európai Parlamentnek és a Tanácsnak az alábbi szempontok figyelembevételével:
   
               a)
            
            
               adatvédelmi kérdések;
            
         
               b)
            
            
               költséghatékonyság;
            
         
               c)
            
            
               hatékony fordítási funkciók;
            
         
               d)
            
            
               felhasználóbarát jelleg;
            
         
               e)
            
            
               általános felhasználói elégedettség.
            
         (2)   A kísérleti projekt értékelését az IMI-ből kinyert statisztikai információkra és a résztvevőktől kapott visszajelzésekre – többek között legalább egy, az illetékes hatóságoknak címzett online felhasználói felmérésre – kell alapozni.
   7. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2014. február 14-én.
      
         
            a Bizottság részéről
         
         
            az elnök
         
         José Manuel BARROSO
         
      
   
   
      (1)  HL L 316., 2012.11.14., 1. o.
   
      (2)  Az Európai Parlament és a Tanács 2007. október 23-i 2007/59/EK irányelve a közösségi vasúti rendszereken mozdonyokat és vonatokat működtető mozdonyvezetők minősítéséről (HL L 315., 2007.12.3., 51. o.).
   
      (3)  Az Európai Parlament és a Tanács 2004. április 29-i 881/2004/EK rendelete az Európai Vasúti Ügynökség létrehozásáról (ügynökségi rendelet) (HL L 164., 2004.4.30., 1. o.).
   
      (4)  A Bizottság 2009. október 29-i 2000/17/EK határozata a mozdonyvezetői engedélyek és a kiegészítő tanúsítványok vonatkozásában a 2007/59/EK európai parlamenti és tanácsi irányelvben meghatározott nyilvántartások alapvető paramétereinek elfogadásáról (HL L 8., 2010.1.13., 17. o.).
   
      (5)  Az Európai Parlament és a Tanács 2004. április 29-i 2004/49/EK irányelve a közösségi vasutak biztonságáról, valamint a vasúttársaságok engedélyezéséről szóló 95/18/EK tanácsi irányelv és a vasúti infrastruktúra-kapacitás elosztásáról, továbbá a vasúti infrastruktúra használati díjának felszámításáról és a biztonsági tanúsítványról szóló 2001/14/EK irányelv módosításáról (Vasútbiztonsági irányelv) (HL L 164., 2004.4.30., 44. o.)
   
      I. MELLÉKLET
      
         INFORMÁCIÓKÉRÉSI ELJÁRÁS
      
      
         
   
   
      II. MELLÉKLET
      
         ÉRTESÍTÉSI ELJÁRÁS